Θεσσαλονίκη, 08/07/2025

**Η Lidl Ελλάς πρωτοπόρος στην υπεύθυνη επιχειρηματικότητα με Platinum Διάκριση στον Δείκτη CR Index**

**Με Platinum διάκριση για πρώτη φορά και τιμητικό έπαινο για τη διάκρισή μας στην κατηγορία Best Progress, αναγνωρίζεται η αφοσίωσή της στη βιωσιμότητα και η καινοτόμος προσέγγιση της εταιρείας για ένα καλύτερο αύριο.**

Η **Lidl Ελλάς**, με σταθερό προσανατολισμό στη βιώσιμη ανάπτυξη και την υπεύθυνη επιχειρηματικότητα, κατακτά για **πρώτη φορά** στην ιστορία της την **κορυφαία διάκριση “Platinum” στον Δείκτη Εταιρικής Ευθύνης CR Index**, καθώς και έναν **τιμητικό έπαινο** **για τη διάκρισή μας στην κατηγορία Best Progress.**

Η αναγνώριση αυτή αποτελεί επιστέγασμα μιας μακρόχρονης και συνεπούς στρατηγικής της εταιρείας που τοποθετεί τη βιωσιμότητα, την καινοτομία, τον άνθρωπο και την εταιρική διακυβέρνηση στο επίκεντρο κάθε επιχειρηματικής απόφασης.

Η **Lidl Ελλάς**, ύστερα από τέσσερις συνεχόμενες Silver και μία Gold διάκριση, πλησιάζει στην κορυφή, αποδεικνύοντας ότι η πρόοδος δεν είναι στιγμιαία, αλλά αποτέλεσμα **μακροχρόνιας στρατηγικής, συλλογικής δέσμευσης και διαρκούς καινοτομίας**.

«Η διάκριση αυτή δεν είναι απλώς μια επιτυχία – είναι μια απόδειξη ότι όταν λειτουργούμε με συνέπεια, όραμα και πίστη στις αξίες μας, μπορούμε να διαμορφώσουμε ένα καλύτερο αύριο. Στη Lidl Ελλάς, βλέπουμε τη βιωσιμότητα ως ευκαιρία να δημιουργήσουμε θετικό αντίκτυπο για την κοινωνία, το περιβάλλον και τους ανθρώπους μας. Είναι τιμή μας που η προσπάθεια αυτή αναγνωρίζεται, και δέσμευσή μας να συνεχίσουμε να καινοτομούμε, να εξελισσόμαστε και να ηγούμαστε με υπευθυνότητα», δήλωσε η **Βασιλική Αδαμίδου, Διευθύντρια Εταιρικών Υποθέσεων & Βιωσιμότητας της Lidl Ελλάς**.

Η Lidl Ελλάς επενδύει σταθερά σε **πρωτοβουλίες που ενισχύουν την κοινωνική συνοχή, μειώνουν το περιβαλλοντικό αποτύπωμα και ενδυναμώνουν τους εργαζομένους της**, ενώ παράλληλα υιοθετεί **καινοτόμες πρακτικές** που επαναπροσδιορίζουν τα πρότυπα του σύγχρονου λιανεμπορίου και εφαρμόζει αρχές της δέουσας εταιρικής επιμέλειας. Από την υπεύθυνη διαχείριση της εφοδιαστικής αλυσίδας και την ενεργειακή αποδοτικότητα, μέχρι τις δράσεις κοινωνικής αλληλεγγύης και την ενίσχυση της τοπικής οικονομίας, η εταιρεία αποδεικνύει στην πράξη ότι η επιχειρηματική επιτυχία μπορεί – και πρέπει – να συνυπάρχει με τη βιώσιμη ανάπτυξη.

**Σχετικά με τον Δείκτη CR Index**

O Δείκτης CR Index αποτελεί τον πρώτο ESG Δείκτη στην Ελλάδα που από το 2008, αξιολογεί τις επιδόσεις των επιχειρήσεων αναφορικά με την κοινωνία, το περιβάλλον, τους εργαζόμενους, την εταιρική διακυβέρνηση και την αγορά, βάσει 100 διεθνών κριτηρίων, που σήμερα είναι προαπαιτούμενα στους σημαντικότερους ESG δείκτες και πρότυπα. Ο CR Index παρέχει στις επιχειρήσεις ένα χρήσιμο στρατηγικό εργαλείο, που παρουσιάζει τα δυνατά σημεία αλλά και σημεία που επιδέχονται βελτίωση, παρέχοντας αναλυτικά στοιχεία και σύγκριση ανά κλάδο και συμβάλει στη βελτίωση των ESG Ratings, που έχουν ιδιαίτερη σημασία για την αξιοπιστία των εταιρειών σε επενδυτές-τράπεζες και άλλους χρηματοοικονομικούς οργανισμούς.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)